##### **ANNEX II**

**PROJECTE DE DIRECCIÓ**

El Projecte haurà d’incloure, almenys, els següents aspectes:

1. **Descripció i anàlisi de les característiques més rellevants del centre.**

Dins de l'anàlisi s'assenyalaran aquells aspectes que, segons el parer de la persona aspirant, siguen positius i els principals problemes i reptes relatius a  l'organització i el funcionament del centre, així com propostes de millora.

1. **Objectius bàsics que es pretenen aconseguir amb l'exercici de la funció directiva en relació amb:**

- Gestió dels recursos humans, i repartiment de les càrregues horàries de manera equilibrada, resolució de conflictes, estratègies de comunicació i treball en equip, així com capacitat d'arribar a consens.

- Convivència escolar, igualtat, prevenció i resolució de conflictes en el centre, creació i funcionament de comissions de mediació o convivència, i prevenció de la violència de gènere.

- La participació de la comunitat educativa en la vida del centre.

- Les mesures per a reduir el fracàs escolar i l'absentisme.

- Les mesures relacionades amb la inclusió educativa.

- Altres qüestions que considere la persona candidata.

1. **Línies d'actuació i plans concrets que permeten la consecució dels objectius. Aquestes faran referència a, almenys:**

Es farà referència als Projectes i Plans del centre educatiu establits en els corresponents Reglaments Orgànics i Funcionals i Instruccions d'inici de curs, i les propostes de millores corresponents.

A tall d’exemple, també s’hi podran incorporar:

* Estratègies bàsiques sobre l’organització i gestió del centre.
* Plantejaments pedagògics i propostes de millora relacionats amb els processos d’ensenyament i aprenentatge de l’alumnat.
* Criteris relatius a les activitats complementàries i extraescolars.
* Altres punts importants per al centres o el seu context socioeducatiu.

1. **Composició de l’equip directiu[[1]](#footnote-1).**

S'hi inclourà breu *currículum* de cadascun dels membres. És imprescindible la proposta, almenys, de la direcció d'estudis i la secretaria del centre.

1. **Procediments d'avaluació de la gestió directiva i del mateix projecte.**

Es valorarà la concreció en indicadors o paràmetres, estratègies i calendari d'aplicació.

1. **Qualsevol altre aspecte que l'aspirant considere rellevant.**

El document tindrà una extensió màxima de 30 pàgines DIN A-4, escrites a doble espai, amb lletra “Arial” (no s'admetrà cap altra tipologia d'Arial) i amb un cos de lletra de 12 punts, sense comprimir. A aquest efecte, i si és el cas, no comptaran la portada i contraportada, índex ni els possibles annexos al cos principal del document, que no podran ser objecte de valoració**.**En el cas d'utilitzar taules o gràfics l'interlineat podrà ser senzill.

## Així mateix, l'incompliment de qualsevol dels requisits del projecte recollits en aquest annex II, excepte en aquells casos en què la Direcció Territorial haja eximit motivadament la candidatura d'alguns dels requisits que ha de reunir l'equip directiu, no serà corregible per l'interessat o la interessada una vegada vençut el termini de presentació d'instàncies, encara que no comportarà l'exclusió del procés.

1. Seran professors funcionaris o professores funcionàries de carrera, en actiu, amb destinació en el centre. No podran proposar-se professors o professores que per qualsevol circumstància no prestaran servei en el centre en el curs corresponent a l'inici de període de direcció al qual s'opta. No obstant l'anterior, en aquells centres en els quals per tindre menys de huit unitats o per les seues especials característiques no siga possible que la proposta d'equip directiu complisca amb els requisits anteriors, la Direcció Territorial corresponent podrà determinar eximir d'algun d'ells el professorat proposat. [↑](#footnote-ref-1)